กบข.-วายุภักษ์ทิ้งหุ้นไออาร์พีซี
ก.บ.ข.-วายุภักษ์ขายหุ้นไออาร์พีซี 5.71ล้านบาท
30 ส.ค. 2553

ก.บ.ข.-วายุภักษ์ขายหุ้นไออาร์พีซี 5.71ล้านบาท
รายงานข่าวจากสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.) เปิดเผยว่า  ได้รับรายงานการขายหุ้นของบริษัทไออาร์พีซี(IRPC)จากกองทุนบำเหน็จบำนาญข้าราชการ(กบข.)และกองทุนวายุภักษ์1 โดยได้ทำการขายเมื่อวันที่ 24 ส.คที่ผ่านมา
ทั้งนี้กบข.ขายหุ้น IRPC ออกจำนวน 5.71  ล้านบาท หรือ 0.03% จากจำนวนหุ้นที่ถืออยู่ทั้งหมด  1,217.94 ล้านหุ้นหรือ 6.05%  และหลังขายหุ้นจะเหลือหุ้นจำนวน 1,212.22 ล้านหุ้นหรือ6.02%
ขณะที่กองทุนวายุภักษ์1 ขายหุ้นออกจำนวน 8.01 ล้านหุ้นหรือ 0.4% หลังขายจำทำให้เหลือถือหุ้น 1,438.70 ล้านบาทหรือ 7.14 %
อย่างไรก็ตามการขายหุ้นครั้งนี้จะทำให้กบข.มีกำไรสุทธิ จากการขายหุ้นประมาณ 3.72 ล้านบาท ขณะที่กองทุนวายุภักษ์ 1จะมีกำไรสุทธิ5.76 ล้านบาทเพราะต้นทุนในการเข้าซื้อหุ้นIRPC ของกองทุนทั้ง 2แห่งอยู่ที่ 3.30 บาทขณะที่ราคาที่ขายอยู่ที่ 4.02 บาทซึ่งเป็นราคาปิด ณ วันที่ 24 ส.ค.